Spice Girls

Spice Girls er en jentegruppe fra Storbritannia, og blir regnet som verdens mest fremgangsrike innenfor sin genre i pop-musikken.

Gruppens medlemmer består av:
 Geri Halliwell («Ginger Spice»), sluttet i mai 1998
 Emma Bunton («Baby Spice»), ble medlem av gruppen etter at Michelle Stephenson sluttet
 Victoria Beckham («Posh Spice»)
 Melanie Chisholm («Mel C» eller «Sporty Spice»)
 Melanie Brown («Mel B» eller «Scary Spice»)

De ble signert til Virgin Records og deres debutsingel «Wannabe» ble utgitt i 1996. Singelen ble plassert som nummer én på hitlister i over 37 land, og førte til etableringen av deres globale suksess. Debutalbumet Spice solgte mer enn 31 millioner kopier verden over, noe som gjorde det til det mest selgende albumet av en kvinnelig musikkgruppe i historien. Oppfølgeralbumet Spiceworld solgte over 20 millioner kopier verden over. Til sammen har Spice Girls solgt 85 millioner album verden over, noe som gjør de til den mest selgende kvinnelige musikkgruppen og popgruppen gjennom tidene, og den største britiske popsuksessen siden The Beatles.

 Historie 
I begynnelsen av 1990-tallet la managerfamilien Chris og Bob Herbert planer om å skape en jentegruppe innenfor musikk som kunne konkurrere mot såkalte «boyband» som det stort sett var dominert av på begynnelsen av 1990-tallet. I februar 1994 plasserte Heart Management en annonse i bladet The Stage som sa følgende: «WANTED: R.U. 18–23 with the ability to sing/dance? R.U. streetwise, outgoing, ambitious, and dedicated? Heart Management Ltd. are a widely successful music industry management consortium currently forming a choreographed, singing/dancing, all-female pop act for a recording deal. Open audition. Danceworks, 16 Balderton Street. Friday 4 March. 11 am-5:30 pm. Please bring sheet music or backing cassette.» Over 400 jenter som svarte på annonsen møtte opp til audition, og med dette ble eventyret Spice Girls til. Michelle Stephenson forlot gruppen tidlig da det ble sagt at hun ikke passet helt inn, og Emma Bunton kom etter hvert til

Jentene bodde sammen i et hus i Maidenhead der de jobbet hardt med tekster og danserutiner, men de fikk aldri noen kontrakt fra sine managere. De bestemte seg for å forlate dem og finne en ny. Simon Fuller fra 19 Entertainment ble deres nye manager i mars 1995 og de fikk platekontrakt hos Virgin Records i september 1995.

I juli 1996 slapp de sin debutsingel, «Wannabe» som gikk rett inn på de engelske hitlistene. Etterfulgt av «Say You'll Be There» og «2 Become 1». Sistnevnte var gruppens første julesingel som gikk rett til nummer 1 på hitlistene, og solgte  kopier den første uken i Storbritannia alene, noe som gjorde den til den raskeste solgte singelen i Storbritannia det året. Albumet Spice ble sluppet i november 1996 i Europa. Suksessen gjorde det til at de ble sammenlignet med The Beatles. På syv uker solgte albumet Spice 1,8 millioner kopier i Storbritannia, og med det ble Spice Girls den raskeste britiske popgruppen som hadde solgt album siden The Beatles. Totalt har albumet solgt over 3 millioner i Storbritannia, det mest solgte albumet gjennom tidene i Storbritannia av en kvinnelig gruppe. I november 1997 slapp de sitt andre album Spiceworld. Albumet ble en global bestselger, og satte en ny rekord for raskest solgte album, da det solgte over 10 millioner kopier i Europa, Canada og USA. Over hele verden har de solgt over 20 millioner kopier av albumet.

Bladet Top of the pops ga de kallenavnene «Sporty Spice», «Scary Spice», «Ginger Spice», «Baby Spice» og «Posh Spice».

«Spiceworld Tour» startet i Dublin i februar 1998, og mange norske fans ventet på å få se jentene da det ble bekreftet at de skulle til Oslo. 28. mai 1998 ble norske fans møtt med beskjeden av at Geri var syk, men at konsertene skulle gå som planlagt. 31. mai annonserte Geri Halliwell at hun forlot Spice Girls. Gjennom sin advokat fikk verden over beskjeden: «Jeg beklager å bekrefte at jeg har forlatt Spice Girls. Dette er på grunn av uenigheter oss imellom. Jeg er sikker på at gruppen vil fortsette med sin suksess og jeg ønsker dem alt det beste.» Halliwell fortalte at hun var utslitt og ville ha en pause. At hun forlot gruppen sjokkerte fans verden over, og rykter begynte å gå om at Melanie B hadde mobbet henne ut av gruppen. Geri gikk videre og begynte på en egen solokarriere.

De resterende fire medlemmene reiste videre til USA og fortsatte turneen sin der, og mens de var der begynte de å skrive på sin første singel uten Geri, «Goodbye», og sitt tredje album Forever. Goodbye ble deres tredje julesingel, etter «2 Become 1» og «Too Much», som gikk rett inn på 1. plass på de engelske hitlistene. Midt under den amerikanske turneen annonserte både Mel B. og Victoria at de var gravide, og at de skulle gifte seg. Mel B. var gift en kort periode med danseren Jimmy Gulzar, og fødte datteren Phoenix Chi i februar 1999. Victoria giftet seg med fotballspilleren David Beckham og fødte sønnen Brooklyn i mars 1999.

I desember 2000 annonserte gruppen uoffisielt at de ville konsentrere seg om solokarrierer og familieliv.
miniatyr|Spice Girls under turneen i 2019.

 Ny turne, musikal og OL i London 
28. juni 2007 ble det holdt en pressekonferanse i O2 Arena i London, som avslørte at Spice Girls hadde intensjoner om å gjenforenes alle fem etter lang spekulasjon fra media. De bekreftet planleggingen av en ny verdensturne, «The Return of the Spice Girls Tour», som startet i Vancouver 2. desember 2007. Billettsalget for den første konserten i London ble utsolgt på 38 sekunder, og det ble rapportert at over 1 million mennesker hadde signert for billettkjøp på bandets hjemmeside og over 5 millioner verden over. Den første konserten i Canada gikk for et publikum på  mennesker.

I 2012 promoterte gruppen sammen med Jennifer Saunders og Judy Craymer en musikal, Viva Forever!, satt sammen av gruppens sanger i Londons West End.

I august 2012, etter mye spekulasjon, fremførte gruppen en medley av «Wannabe» og «Spice Up Your Life» på sommer-OLs avslutningsseremoni i London, gjenforent kun for anledningen. Deres fremføring fikk positiv respons fra publikum, og ble det øyeblikket som ga mest utslag på sosiale medier gjennom hele OL, med over  tweets per minutt.

 Atter en gjenforening og ny turne 
5. november 2018 kunngjorde Spice Girls at de atter en gang skulle gjenforenes for en turne. Turneen skulle gå over 6 datoer i Storbritannia, men ble utvidet til 13 dager. Turneen var gruppens fjerde turne, og startet den 24. mai 2019 i Dublin i Irland, og avsluttet den 15. juni i London i England. Dette var gruppens første opptreden sammen etter avslutningsseremonien under sommer-OL i London, og gruppens første turne uten Victoria Beckham som ikke hadde mulighet til å delta på grunn av andre prosjekter.

 Utgivelser 
 Album 
 1996: Spice
 1997: Spiceworld
 2000: Forever
 2004: Spice/Spiceworld box set
 2007: Greatest Hits

Singler
 1996: «Wannabe»
 1996: «Say You'll Be There»
 1996: «2 Become 1»
 1996: «Sleigh Ride» (kun tilgjengelig i Storbritannia med «2 Become 1»)
 1997: «Mama»/«Who Do You Think You Are»
 1997: «Step To Me» (kun tilgjengelig gjennom en konkurranse fra Pepsi)
 1997: «Spice Up Your Life»
 1997: «Too Much»
 1998: «Stop»
 1998: «(How Does It Feel to Be) On Top of the World?» (sammen med England United)
 1998: «Viva Forever»
 1998: «Goodbye»
 1999: «My Strongest Suit» (fra Elton John and Tim Rice’s Aida)
 2000: «Holler»/«Let Love Lead the Way»
 2000: «Tell Me Why» (Promo singel)
 2000: «Weekend Love» (Promo singel)
 2000: «If You Wanna Have Some Fun» (Promo singel)
 2007: «Headlines (Friendship Never Ends)»
 2007: «Voodoo» (Promo singel fra Greatest Hits)

 DVD 
 2000: Forever More
 2007: SpiceWorld: The Movie (10th Anniversary Edition)
 2007: Girl Power! Live in Istanbul
 2008: Live at Wembley Stadium

 Film 
 1996: One hour of Girl Power! The official video volume 1
 1997: Spiceworld: The Movie
 1999: Spice Girls in America: A Tour Story
miniatyr|«Spice World – 2019 Tour»

 Turneer 
 1997: «Girl Power! Live in Istanbul»
 1998: «Spiceworld: The Tour»
 1999: «Christmas in Spiceworld»
 2007–2008: «The Return of the Spice Girls Tour»
 2019: «Spice World – 2019 Tour»

 Se også 
 Liste over verdens mestselgende album

 Eksterne lenker 



  Spice Girls hos Virgin Records
  Alt om Spice Girls (samt solo) sine musikk utgivelser

Kategori:Britiske popgrupper
Kategori:Jentegrupper